ทีมนักแบดมินตันไทยร่วมแข่งขันเอเซียต้าคัพ 2013 รอบรองชนะเลิศ
เมื่อเย็นวานนี้ น้องเมย์ รัชนก อินทนนท์ และ เต่า สุดเขต ประภากมล เดินทางไปร่วมกับเพื่อนร่วมทีมคนอื่นๆที่ประเทศมาเลเซียเป็นที่เรียบร้อยแล้วเพื่อเตรียมลงแข่งขันแบดมินตันประเภททีมรายการเอเซียต้า คัพ 2013 ชิงเงินรางวัลรวมกว่า 30 ล้านบาท โดยผลการจับสลากในรอบรองชนะเลิศ ไทยจะพบกับอินโดนีเซีย ในคืนนี้เวลา 19.30 น. ส่วนอีกคู่มาเลเซียจะพบกับทีมรวมเอเชีย เวลา 14.00 น. ซึ่งเมย์ และเต่า บอกว่าเป็นเรื่องปกติที่นักกีฬาแบดมินตันจะไม่ได้อยู่ร่วมประเพณีในเทศกาลสงกรานต์ แต่จะทำหน้าที่ให้ดีที่สุดทีมชาติไทย ได้ บุญศักดิ์ พลสนะ ลงประเภทชายเดี่ยว และให้ทนงศักดิ์ แสนสมบูรณ์สุข จับคู่กับทรงพล อนุกฤตยาวรรณ เล่นประเภทชายคู่ ส่วนคู่ผสม สุดเขต ประภากมล กับสราลีย์ ทุ่งทองคำ ขณะที่น้องเมย์ รัชนก อินทนนท์ เป็นความหวังในการเก็บคะแนนให้กับทีมไทย ในประเภทหญิงเดี่ยว ซึ่งหากคะแนนออกมาเสมอกันที่ 2-2 คู่ จะมีการนับจำนวนเกม และเสมอกันอีก จะนับคะแนนในเกมเพื่อหาทีมเข้าชิงชนะเลิศต่อไป
 นักกีฬาแบดมินตันทีมชาติไทย เดินทางไปแข่งขันแบดมินตันประเภททีม รายการเอเซียต้าคัพ 2013 รอบรองชนะเลิศที่ประเทศมาเลเซีย โดยจะพบกับอินโดนีเซีย
นักแบดมินตัน,รัชนก,สุดเขต,เอเซียต้าคัพ,แข่งขัน